
Солтүстік Қазақстан облысы әкімдігінің мәдениет, тілдерді дамыту және архив ісі басқармасы» КММ-нің 2026 жылғы 3-тоқсанда мемлекеттік қызметтер көрсету сапасы бойынша есебіне
ТАЛДАМАЛЫҚ ЖАЗБА

Солтүстік Қазақстан облысы әкімдігінің мәдениет, тілдерді дамыту және архив ісі басқармасы Қазақстан Республикасының мемлекеттік қызметтер көрсету саласындағы заңнамасының нормалары мен талаптарының сақталуын қамтамасыз ету бойынша тиісті жұмыстар жүргізуде.
Қазіргі уақытта мемлекеттік көрсетілетін қызметтер тізіліміне 4 қызмет түрі енгізілген, оның ішінде:
· «Мәдени құндылықтарды уақытша әкету құқығына куәлік беру» мемлекеттік қызметі бойынша 2026 жылдың 3-тоқсанында 1 қызмет көрсетілді;
· «Мемориалдық тақталарды орнатуға рұқсат беру» мемлекеттік қызметі бойынша 2026 жылдың 3-тоқсанында 0 қызмет көрсетілді;
· «Көркемөнерпаздар ұжымдарына «Халықтық» (үлгілі) атағын беруге өтінімдерді қабылдау» мемлекеттік қызметі бойынша 2026 жылдың 3-тоқсанында 8 өтінім қабылданды.
Сонымен қатар, Солтүстік Қазақстан облысы әкімдігінің мәдениет, тілдерді дамыту және архив ісі басқармасының «Солтүстік Қазақстан мемлекеттік архиві» КММ 1 мемлекеттік қызмет көрсетеді:
· «Архивтік анықтамалар, архивтік құжаттардың көшірмелерін немесе архивтік үзінділер беру».
2026 жылдың 3-тоқсанында барлығы 6 720 сұрау орындалды. Оның ішінде «Азаматтарға арналған үкімет» мемлекеттік корпорациясы» КЕАҚ арқылы – 0, электрондық үкіметтің веб-порталы (РШЭП АЖ) арқылы – 4 078, қызмет көрсетушінің кеңсесі арқылы – 2 642 сұрау орындалды.
Мемлекеттік қызметтер белгіленген мерзімдерде көрсетілді.
Мемлекеттік қызметтерді көрсету тәртібі мен талаптары заңға тәуелді нормативтік құқықтық актілермен айқындалады.
Мемлекеттік қызметтерді электрондық форматта көрсету үлесін арттыру мақсатында халық арасында электрондық үкімет порталы арқылы қызмет алудың артықшылықтары туралы тұрақты түрде түсіндіру жұмыстары жүргізілуде.
«Архивтік анықтамалар, архивтік құжаттардың көшірмелерін немесе архивтік үзінділер беру» мемлекеттік қызметі бойынша электрондық форматта келіп түскен сұраулардың үлесі Солтүстік Қазақстан мемлекеттік архивінде, Петропавл қаласының жеке құрам бойынша филиалында, Ғабит Мүсірепов атындағы аудандық және Тайынша аудандық архив филиалдарында жоғары көрсеткішке ие.
Архивтердің ресми интернет-ресурстарында және әлеуметтік желілердегі парақшаларында электрондық мемлекеттік қызметтерді кеңінен насихаттауға арналған ақпараттық брошюралар мен оқыту бейнероликтері тұрақты түрде жаңартылып отырады.
Мемлекеттік қызметтерді көрсету сапасын арттыру және өзара іс-қимылды жетілдіру мәселелері бойынша барлығы 34 іс-шара өткізілді. Атап айтқанда:
· 10 тікелей эфир өткізілді;
· 4 бейнеролик жарияланды;
· 3 ауданда брошюралар мен парақшалар әзірленді;
· 4 ауданда семинарлар өткізілді;
· Жамбыл ауданында «Архивтік анықтамалар, архивтік құжаттардың көшірмелерін немесе архивтік үзінділер беру» мемлекеттік қызметін көрсету және жұмыс қорытындылары бойынша қоғамдық кеңесте тыңдау өткізілді;
· 5 аудандық архивте мемлекеттік қызметтер көрсету сапасын бақылау мақсатында әлеуметтік маңызы бар объектілерге бару жұмыстары жүргізілді. Олар: Ақжар, Есіл, Мағжан Жұмабаев, Мамлют және Уәлиханов аудандары.
Тексеру барысында ешқандай ескертулер анықталған жоқ. Кіреберіс тобы қолданыстағы заңнама талаптарына сәйкес рәсімделген. Үй-жайлардың жалпы жағдайы жақсы. Қызметкерлердің жұмысында қызмет алушыларға бағдарлану қағидаты сақталған, күту орындары қарастырылған.
Есепті кезеңде аудандық газеттерде «Архивтік анықтамалар, архивтік құжаттардың көшірмелерін немесе архивтік үзінділер беру» мемлекеттік қызметін алу тәртібі туралы ақпарат қамтылған 7 мақала жарияланды.
Осы бағыттағы жұмыстар алдағы уақытта да жалғасын табады.


